Period: Ur III
Genre: Administrative
Transliteration:
<SURFACE>
<COLUMN>
5(geš₂) 1(u) 9(diš) 1/2(diš) guruš u₄ 1(diš)-še₃
en-du₈-du gi <unk> <unk> keš₂-ra₂ dub{d}utu-še₃ ga₆-ga₂
2(u) 1(diš) guruš u₄ 1(diš)-še₃ kab₂-ku₅ i₇ sal₄-la sahar si-ga
2(u) la₂ 1(diš) guruš u₄ 1(diš)-še₃ ka-giri₃-da ki-sur-ra gub-ba
3(geš₂) 2(u) 2(diš) 1/2(diš) guruš u₄ 1(diš)-še₃
dub-la₂{d}utu sahar si-ga
2(u) 6(diš) guruš u₄ 1(diš)-še₃ kun-zi-da dub-la₂{d}utu ku₅-ra₂
4(u) 8(diš) 1/2(diš) guruš u₄ 1(diš)-še₃
dub-la₂{d}utu-še₃ gi ga₆-ga₂
2(geš₂) 3(u) 7(diš) 1/2(diš) guruš u₄ 1(diš)-še₃
zi₃ ninda umma{ki}ta kar umma{ki}še₃ ga₆-ga₂
3(u) 9(diš) guruš u₄ 1(diš)-še₃
imgaga₃ ga₆-ga₂
1(u) 1(diš) guruš u₄ 1(diš)-še₃ ar-za-na ga₆-ga₂
3(u) 4(diš) 1/2(diš) guruš u₄ 1(diš)-še₃
a-da gub-ba a-ša₃ muru₁₃
<COLUMN>
2(geš₂) 2(u) 1/2(diš) guruš u₄ 1(diš)-še₃
a-da gub-ba a-ša₃ i₃-šum₂
2(geš₂) 5(diš) guruš u₄ 1(diš)-še₃ ma₂-a keš₂-ra₂
2(geš₂) 3(u) 5(diš) 1/2(diš) guruš u₄ 1(diš)-še₃ i₇ guruš-gin₇-du šu-luh ak
1(geš₂) 5(u) 9(diš) guruš u₄ 1(diš)-še₃
a uš₂-a gir₁₃-geš{ki} gub-ba
4(u) 2(diš) guruš u₄ 1(diš)-še₃
{u₂}<unk> ziₓ(IGI@g)-a
2(u) 1(diš) guruš u₄ 1(diš)-še₃ en-du₈-du bi₂-gu₇ u₄-te-na
1(geš₂) 7(diš) guruš u₄ 1(diš)-še₃ kab₂-ku₅ en-du₈-du sahar si-ga
6(geš₂) 3(u) 3(diš) 1/2(diš) guruš u₄ 1(diš)-še₃
še gurₓ(|ŠE.KIN|)-a
2(geš₂) 2(u) guruš u₄ 1(diš)-še₃
zar₃ tab-ba šu ur₃-ra
2(u) 2(diš) guruš u₄ 1(diš)-še₃ kab₂-ku₅ {geš}peš₃ sal₄-im <unk> a sahar si-ga
5(u) 7(diš) 1/2(diš) guruš u₄ 1(diš)-še₃ tir e₂ lugal-ta gaba-ri e₂-gibil-še₃ {u₂}<unk> ga₆-ga₂
5(u) 8(diš) 1/2(diš) guruš u₄ 1(diš)-še₃
a-da gub-ba
<SURFACE>
<COLUMN>
i₇ {d}amar{d}suen-ke₄ gar
2(geš₂) 3(u) la₂ 1(diš) guruš u₄ 1(diš)-še₃
kun-zi-da i₇ {d}amar{d}suen-ke₄ gar sahar si-ga
1(u) 1(diš) 1/3(diš) sar sahar guruš-e 7(diš) 1/2(diš) gin₂-ta
a₂-bi u₄ 1(geš₂) 3(u) 2/3(diš)
i₇ guruš-gin₇-du a-ša₃ {d}inana-ka ba-al-la
2(u) 1(diš) guruš u₄ 2(diš)-še₃ ga₂-nun-ta gu₂ idigna-še₃ gi ga₆-ga₂ u₄ 1(diš)-še₃ ma₂-la₂-a keš₂-ra₂
u₄ 2(diš)-še₃ nag-su{ki}še₃ ma₂ gid₂-da
nag-su{ki}ta geš{kuš}ummu₃-še₃
u₄ 3(diš)-še₃ ma₂ gid₂-da
u₄ 3(diš)-še₃ adab{ki} {tu₁₅}mir-da ma₂ da-a
u₄ 2(diš)-še₃ ma₂ ba-al-la
u₄ 1(diš)-še₃ ga₂-nun du₃-a
a₂-bi u₄ 4(geš₂) 5(u) 4(diš)-kam
2(u) 1(diš) guruš u₄ 1(u) 4(diš)-še₃
kar umma{ki}ta e₂-anše tum-malₓ{ki}še₃ ma₂ gid₂-da ma₂ diri-ga
u₄ 5(diš)-še₃ e₂ anše-ka gi du₃-a
ur₃ ba-a-ga₂-ra
<COLUMN>
u₃ e₂ zi₃-da-ke₄ šu du₁₁-du₁₁-ga
u₄ 5(diš) ma₂ ba-al-la u₃ šu bala-a
a₂-bi u₄ 8(geš₂) 2(u) 4(diš)
<BLANK_SPACE>
giri₃ lugal-mu-ma-ag₂
kišib₃ lugal-igi-huš
<BLANK_SPACE>
mu en eridu{ki} ba-hun
<SURFACE>
lugal-igi-huš
dub-sar
dumu ba-sa₆

Cuneiform:
<SURFACE>
<COLUMN>
𒐙𒌋𒑆𒈦𒄨𒌓𒁹𒂠
𒂗𒂃𒁺𒄀<unk><unk>𒆟𒁺𒁾𒀭𒌓𒂠𒅍𒂷
𒎙𒁹𒄨𒌓𒁹𒂠𒅘𒋻𒀀𒇉𒋡𒆷𒅖𒋛𒂵
𒎙𒇲𒁹𒄨𒌓𒁹𒂠𒅗𒄊𒁕𒆠𒋩𒊏𒁺𒁀
𒐗𒎙𒈫𒈦𒄨𒌓𒁹𒂠
𒁾𒇲𒀭𒌓𒅖𒋛𒂵
𒎙𒐋𒄨𒌓𒁹𒂠𒆲𒍣𒁕𒁾𒇲𒀭𒌓𒋻𒁺
𒐏𒐍𒈦𒄨𒌓𒁹𒂠
𒁾𒇲𒀭𒌓𒂠𒄀𒅍𒂷
𒐖𒌍𒐌𒈦𒄨𒌓𒁹𒂠
𒍥𒃻𒄑𒆵𒆠𒋫𒋼𒀀𒄑𒆵𒆠𒂠𒅍𒂷
𒌍𒑆𒄨𒌓𒁹𒂠
𒍩𒀭𒅍𒂷
𒌋𒁹𒄨𒌓𒁹𒂠𒅈𒍝𒈾𒅍𒂷
𒌍𒐉𒈦𒄨𒌓𒁹𒂠
𒀀𒁕𒁺𒁀𒀀𒊮𒌙
<COLUMN>
𒐖𒎙𒈦𒄨𒌓𒁹𒂠
𒀀𒁕𒁺𒁀𒀀𒊮𒉌𒋧
𒐖𒐊𒄨𒌓𒁹𒂠𒈣𒀀𒆟𒁺
𒐖𒌍𒐊𒈦𒄨𒌓𒁹𒂠𒀀𒇉𒄨𒁶𒁺𒋗𒈛𒀝
𒐕𒐐𒑆𒄨𒌓𒁹𒂠
𒀀𒌀𒀀𒋃𒄑𒆠𒁺𒁀
𒐏𒈫𒄨𒌓𒁹𒂠
𒌑<unk>𒅊𒀀
𒎙𒁹𒄨𒌓𒁹𒂠𒂗𒂃𒁺𒉈𒅥𒌓𒋼𒈾
𒐕𒐌𒄨𒌓𒁹𒂠𒅘𒋻𒂗𒂃𒁺𒅖𒋛𒂵
𒐚𒌍𒐈𒈦𒄨𒌓𒁹𒂠
𒊺𒊺𒆥𒀀
𒐖𒎙𒄨𒌓𒁹𒂠
𒋧𒋰𒁀𒋗𒃡𒊏
𒎙𒈫𒄨𒌓𒁹𒂠𒅘𒋻𒄑𒈠𒋡𒅎<unk>𒀀𒅖𒋛𒂵
𒐐𒐌𒈦𒄨𒌓𒁹𒂠𒌁𒂍𒈗𒋫𒃮𒊑𒂍𒉋𒂠𒌑<unk>𒅍𒂷
𒐐𒐍𒈦𒄨𒌓𒁹𒂠
𒀀𒁕𒁺𒁀
<SURFACE>
<COLUMN>
𒀀𒇉𒀭𒀫𒀭𒂗𒍪𒆤𒃻
𒐖𒌍𒇲𒁹𒄨𒌓𒁹𒂠
𒆲𒍣𒁕𒀀𒇉𒀭𒀫𒀭𒂗𒍪𒆤𒃻𒅖𒋛𒂵
𒌋𒁹𒑚𒊬𒅖𒄨𒂊𒐌𒈦𒂆𒋫
𒀉𒁉𒌓𒐕𒌍𒑛
𒀀𒇉𒄨𒁶𒁺𒀀𒊮𒀭𒈹𒅗𒁀𒀠𒆷
𒎙𒁹𒄨𒌓𒈫𒂠𒂷𒉣𒋫𒄘𒄘𒃼𒂠𒄀𒅍𒂷𒌓𒁹𒂠𒈣𒇲𒀀𒆟𒁺
𒌓𒈫𒂠𒅘𒋢𒆠𒂠𒈣𒁍𒁕
𒅘𒋢𒆠𒋫𒄑𒋢𒀀𒂔𒇲𒂠
𒌓𒐈𒂠𒈣𒁍𒁕
𒌓𒐈𒂠𒌓𒉣𒆠𒅎𒂇𒁕𒈣𒁕𒀀
𒌓𒈫𒂠𒈣𒁀𒀠𒆷
𒌓𒁹𒂠𒂷𒉣𒆕𒀀
𒀉𒁉𒌓𒐘𒐐𒐉𒄰
𒎙𒁹𒄨𒌓𒌋𒐉𒂠
𒋼𒀀𒄑𒆵𒆠𒋫𒂍𒀲𒌈𒉣𒇬𒆠𒂠𒈣𒁍𒁕𒈣𒋛𒀀𒂵
𒌓𒐊𒂠𒂍𒀲𒅗𒄀𒆕𒀀
𒃡𒁀𒀀𒂷𒊏
<COLUMN>
𒅇𒂍𒍥𒁕𒆤𒋗𒅗𒅗𒂵
𒌓𒐊𒈣𒁀𒀠𒆷𒅇𒋗𒁄𒀀
𒀉𒁉𒌓𒐜𒎙𒐉
<BLANK_SPACE>
𒄊𒈗𒈬𒈠𒉘
𒁾𒈗𒅆𒍽
<BLANK_SPACE>
𒈬𒂗𒉣𒆠𒁀𒂠
<SURFACE>
𒈗𒅆𒍽
𒁾𒊬
𒌉𒁀𒊷